b'\n_START_ARTICLE_\nAutob\xc3\xbas de dos pisos\n_START_PARAGRAPH_\nUn autob\xc3\xbas de dos pisos \xc3\xa9s un vehicle amb dos nivells. Mentre que els autobusos de dos pisos per cobrir llargues dist\xc3\xa0ncies estan estesos per tot el m\xc3\xb3n, els usats per al transport p\xc3\xbablic en una ciutat s\xc3\xb3n menys comuns. S\xc3\xb3n bastants populars en algunes ciutats europees i en algunes parts d\'\xc3\x80sia (normalment antigues col\xc3\xb2nies brit\xc3\xa0niques). Moltes ciutats del m\xc3\xb3n disposen d\'autobusos de dos pisos sense sostre especialitzats en circuits visuals per turistes.\n_START_SECTION_\nRegne Unit\n_START_PARAGRAPH_\nEls autobusos de dos pisos s\xc3\xb3n bastants comuns a tot el Regne Unit i poden transportar 65 passatgers asseguts i 30 de peu._NEWLINE_La seva longitud est\xc3\xa0 compresa entre 9,5 i 10,9 metres, i la seva altura \xc3\xa9s de 4,38 metres. Es van crear per poder transportar m\xc3\xa9s passatgers per no haver de superar els l\xc3\xadmits legals sobre la longitud dels vehicles. (De facto els reglaments de London Transport, serveixen de base per a l\'homologaci\xc3\xb3 d\'aquests vehicles, com ara l\'al\xc3\xa7ada lliure del passad\xc3\xads de cada pis ha de permetre circular a persones d\'1,82 metres d\'estatura sense ajupir-se)_NEWLINE_Una icona d\'aquests vehicles \xc3\xa9s l\'anomenat Routemaster, que ha estat lligat a la xarxa de transport p\xc3\xbablic de Londres durant gaireb\xc3\xa9 mig segle despr\xc3\xa9s de la seva posada en servei en 1956. La seva dificultat per poder acomodar a passatgers amb discapacitats \xc3\xa9s el van portar a la seva retirada el 2005 encara que Transport for London ha establert dos "rutes hist\xc3\xb2riques" que continuen usant Routemasters._NEWLINE_L\'ajuntament de Londres, vista la poca acceptaci\xc3\xb3 dels nous autobusos de 2 pisos i la poca operativitat dels articulats pels estrets carrers londinencs, ha convocat un concurs per al disseny d\'un nou autob\xc3\xbas de 2 pisos dissenyat per i per a Londres com va ser en el seu dia el Routemaster; el guanyador ha estat un model di\xc3\xa8sel-el\xc3\xa8ctric dissenyat per Norman Foster i Aston Martin, t\xc3\xa9 unes dimensions d\'11,2 metres de llarg, 2,55 d\'ample i 4,42 d\'alt; admet 22 passatgers asseguts i 25 de peu a la planta inferior, i 40 asseguts a la superior, permet passejar c\xc3\xb2modament a persones d\'1,92 metres d\'estatura, i est\xc3\xa0 adaptat per a passatgers amb mobilitat redu\xc3\xafda, compta amb tres portes, la del darrere amb mode plataforma oberta i rampa a la central, compta amb dues escales d\'acc\xc3\xa9s a la planta superior, la del darrere d\'elles amb plataforma de descans central, tant el guanyador com el segon classificat seran constru\xc3\xafts i s\'espera que estiguin en circulaci\xc3\xb3 per al 2011, tot i que creuen que nom\xc3\xa9s un es consolid\xc3\xa9s definitivament si b\xc3\xa9 Transports for London ha rebut m\xc3\xa9s de 700 propostes dels cinc continents i hi ha una dotzena de propostes en les que s\'han interessat diversos operadors entre ells Bilbobus.\n_START_SECTION_\nDubl\xc3\xadn\n_START_PARAGRAPH_\nLa majoria dels autobusos que operen en l\xc3\xadnies dins i als voltants del Gran Dublin per Dublin Bus s\xc3\xb3n de dos pisos. Arriben a 1.125 unitats en una flota total de 1.199.\n_START_SECTION_\nBerl\xc3\xadn\n_START_PARAGRAPH_\nEls autobusos de dos pisos berlinesos s\xc3\xb3n operats per Berliner Verkehrsbetriebe (BVG). La flota ha disminu\xc3\xaft des de 1992 a 2002 passant de 1.000 a 450 unitats. Els models que operaven el 2002 tenien una longitud de 13,5 metres i una al\xc3\xa7ada de 4,42 metres i podien transportar al voltant de 95 passatgers. Els nous models subministrats per Neoman incrementen la longitud en 1,8 m. s\xc3\xb3n capa\xc3\xa7os de transportar fins a 128 passatgers.\n_START_SECTION_\nMadrid\n_START_PARAGRAPH_\nA Madrid, la EMT (Empresa Municipal de Transports) tenia autobusos de dos pisos, del model londinenc de llavors, (AEC Regent Mark III, Leyland Titan, GUY Arab III, i AEC Bristol), fins als anys 70, en qu\xc3\xa8 van desapar\xc3\xa8ixer.'